Република Србија  
ОПШТИНА ЧАЈЕТИНА  
Општинска управа  
Број: 02-3/2021  
05.02.2021. године  
Чајетина  
  
  
На основу закључка Општинског већа општине Чајетина, број 06-05-4/2021-01 од 28. јануара 2021. Године, о приступању продаји путничког возила марке „HONDA“ модел CR-V 2.2. DE EXECUTIVE, боја црна М, регистарских ознака: UE 108-ZL, начелник Општинске управе Чајетина, објављује  
  
  
 О Г Л А С  
 О РАСПИСИВАЊУ ЈАВНЕ ЛИЦИТАЦИЈЕ ЗА ПРОДАЈУ ВОЗИЛА  
  
  
1. Општинска управа општине Чајетина оглашава продају путем јавне лицитације путничког возила марке „HONDA“, регистарских ознака: UE 108-ZL.  
2. Почетна цена возила је 450.340,25 динара.  
3. Право учешћа имају правна и физичка лица са територије Републике Србије, која до почетка јавне лицитације, која ће се одржати дана 17.02.2021. године, уплате депозит у висини од 10% од утврђене почетне цене возила на рачун број 840-791804-52, са позивом на број 97 90-035, прималац Општина Чајетина, са назнаком уплата депозита за јавну лицитацију.  
4. Потенцијалним купцима ће се омогућити разгледање возила, које је предмет продаје, седам дана пре одржавања лицитације на паркингу код Дома културе.  
5. Општинска управа има право да одустане од одржавања јавне лицитације у року од 5 дана, од датума одржавања лицитације.  
6. Датум и време почетка пријема понуда за учешће у поступку јавне лицитације је од 08.02.2021. године од 12 часова.  
7. Датум и време завршетка пријема понуда за учешће у поступку јавне лицитације је 12.02.2021. године до 12 часова.  
8. Понуда се подноси у писаној форми на адресу Општинска управа општине Чајетина, улица Краља Александра Карађорђевића број 34, пријава за јавну лицитацију за продају возила марке „HONDA“.  
9. Датум, време и место одржавања јавне лицитације је 17.02.2021. године у 12 часова у великој сали општине Чајетина, улица Александра Карађорђевића број 34.  
10. Понуда физичких лица треба да садржи: име, презиме, пребивалиште, ЈМБГ, број личне карте, број телефона и понуђену цену.  
11. Понуда правних лица треба да садржи: назив и седиште правног лица, ПИБ, Матични број, потпис овлашћеног лица оверен печатом, број телефона, име и презиме особе за контакт и понуђену цену.  
12. Да би лице учествовало у поступку јавне лицитације неопходно је да заједно са понудом достави и доказ о уплати депозита.  
13. Предмет продаје доделиће се оном учеснику лицитације који понуди највишу цену.  
14. Трошкове ПДВ-а, трошкове преноса власништва, као и трошкове транспорта возила и сл. сноси купац.  
15. Службено возило се продаје у виђеном и затеченом стању, без права на рекламацију.  
16. Учеснику, који је понудио највишу цену, уплаћени депозит се урачунава у купопродајну цену.  
17. Разлика између депонованог износа и купопродајне цене купац ће уплатити на рачун Општинске управе, а у сагласности са одредбама уговора о купопродаји који буде закључен по окончаној лицитацији.  
18. У случају одустајања од потписивања уговора о купопродаји депозит се задржава тј. уплаћени депозит се не враћа.  
19. Учесницима јавне лицитације који не буду изабрани као купци враћа се уплаћени депозит у року од 30 дана од дана завршетка лицитације.  
20. Уговор о купопродаји се закључује са учесником који понуди највишу цену у року од 5 дана од дана потписивања записника о резултатима јавне лицитације.  
21. Купљено возило купац је дужан да исплати у целости пре преузимања возила, у року од 5 дана од дана потписивања купопродајног уговора.  
  
Детаљније информације у вези са продајом путем јавне лицитације могу се добити на телефон 069/855-00-02 Кораћ Александар.  
  
  
  
 НАЧЕЛНИК ОПШТИНСКЕ УПРАВЕ  
 Милица Стаматовић  
  
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_